รัฐมนตรีประจำสำนักนายกรัฐมนตรี เปิดงานสวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดี รับปีใหม่” ที่พุทธมณฑล จังหวัดนครปฐม
รัฐมนตรีประจำสำนักนายกรัฐมนตรี เปิดงานสวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดี รับปีใหม่” ที่พุทธมณฑล จังหวัดนครปฐมนายเทวัญ ลิปตพัลลภ รัฐมนตรีประจำสำนักนายกรัฐมนตรี เป็นประธานเปิดงาน สวดมนต์ข้ามปี 2563 “สวดมนต์พุทธวิถี เสริมบารมี เริ่มสิ่งดี รับปีใหม่” โดยมีสมเด็จพระมหารัชมงคลมุนี หรือสมเด็จธงชัย วัดไตรมิตรวิทยาราม กรรมการมหาเถรสมาคม เป็นประธานฝ่ายสงฆ์ ที่ลานหน้า พระศรีศากยะทศพลญาณ ประธานพุทธมณฑลสุทรรศน์ พุทธมณฑล จังหวัดนครปฐม ซึ่งในพิธีดังกล่าวมีการนิมนต์พระเกจิ พระเถราจารย์ จากทั่วประเทศ จำนวน 84 รูป มาทำพิธีเจริญพระพุทธมนต์สืบดวงชะตาเพื่อความเป็นสิริมงคลรับปีใหม่ 2563 นอกจากนี้ยังถือเป็นครั้งแรกที่สำนักงานพระพุทธศาสนาแห่งชาติ จัดสวดมนต์ข้ามปีในวันที่ 30 ธันวาคม เพื่อเป็นการทำร่างกายและจิตใจให้บริสุทธิ์ เสริมความเป็นสิริมงคล ก่อนเข้าร่วมพิธีสวดมนต์ข้ามปีในวันที่ 31 ธันวาคมนอกจากนี้ผู้ที่เข้าร่วมพิธีในวันที่ 30 ธันวาคม จะได้รับวัตถุมงคลจากพระเกจิอาจารย์ที่มาสวดมนต์ในวันดังกล่าวด้วยสำนักงานพระพุทธศาสนาแห่งชาติ มีมติให้วัดไทยทั่วโลกจัดขึ้นในคืนวันที่ 31 ธันวาคม ต่อเนื่องถึงรุ่งเช้าวันที่ 1 มกราคม 2563 โดยศูนย์กลางการจัดกิจกรรมในส่วนกลาง อยู่ที่วัดราชบพิธสถิตมหาสีมาราม และที่พุทธมณฑล จังหวัดนครปฐม ส่วนภูมิภาคให้เจ้าคณะจังหวัดพิจารณาเลือกวัดที่มีความเหมาะสมเป็นศูนย์กลางในการจัดกิจกรรมต่อไป